Галерэя Віктара Эмануіла II

Галерэя Віктара Эмануіла II (італ.: Galleria Vittorio Emanuele II) — пасаж у Мілане, названы ў гонар караля Віктара Эмануіла II. Галерэя злучае плошчу перад Міланскім саборам з плошчай перад тэатрам Ла Скала. Яна была пабудавана па праекце архітэктара Джузэпэ Менгоні ў 1865—1877 гг. Падчас будаўнічых прац Менгоні зваліўся з лясоў і загінуў. Галерэя ў плане мае форму лацінскага крыжа з васьмівугольным цэнтрам, упрыгожаным мазаікамі, якія адлюстроўваюць чатыры кантынента (акрамя Аўстраліі), а таксама алегарычныя выявы мастацтва, земляробствы, навукі і прамысловасці. Зверху галерэя пакрыта купалам са шкла і жалеза. У наш час галерэя Віктара Эмануіла II з'яўляецца адной з турыстычных славутасцяў Мілана. Тут размешчаны шматлікія знакамітыя магазіны (Gucci, Prada, Louis Vuitton), вядомыя кафэ і рэстараны. У галерэі праводзяцца канцэрты і выстаўкі. Зноскі Літаратура Johann F. Geist. Arcades: The History of a Building Type. — MIT Press, 1982. — ISBN 0-262-07082-0. Спасылкі На Вікісховішчы ёсць медыяфайлы па тэме Галерэя Віктара Эмануіла II Інфармацыя пра галерэю (англ.)